Magyar felirat: Brigi (brigichan@hotmail.com)
~ Weiyoung hercegnő ~
~ 47. rész ~
Li Weiyoung régóta kedves a szívemnek!
Kérlek, add hozzám őt feleségül!
Egy házasság nem csupán könnyelmű játék!
Most mind elmehettek!
Li Weiyoung, te maradj itt!
- Igenis... - Igenis...
Li Weiyoung!
Milyen kapcsolatban állsz Nanan herceggel?
Semmilyen kapcsolatban nem állok vele.
Semmilyenben?
Miért kérné akkor meg a kezed?
Először Gaoyang herceg, most pedig Nanan herceg.
Li Weiyoung, miben sántikálsz?
Nem arról van szó, amire felséged gondol.
Az én lelkiismeretem tiszta.
Na idehallgass!
Nem akarom, hogy a fiam és az unokám között viszály alakuljon ki miattad.
Egyiküknek sem mehetsz a közelébe, legyen szó Gaoyang hercegről vagy Nanan hercegről!
És...
Ne hibázz még egyszer!
Megértetted?
Egy ideig nem szeretnélek látni.
Most távozhatsz.
Kisasszony!
Nos?
Hol van a herceg?
Rögtön a császári dolgozószobába indult.
Nem fog idejönni...
Még ha el is jön a palotába, nem látogat meg...
Ne aggódjon!
Lehet, hogy őfensége eljön majd önhöz látogatóba, miután egyeztetett a császárral.
Nem fog...
Nem fog meglátogatni...
Már megbabonázta őt Li Weiyoung.
Fenség...
Ha fenséged nem jön hozzám, majd én felkeresem önt.
Hogy mondhatott fenséged ilyet a császárnak?
Régóta el akartam mondani neki.
Megmondtam neked, hogy előbb vagy utóbb az enyém leszel.
Már számítanod kellett volna erre.
De én már megmondtam fenségednek, hogy nem kívánok feleségül menni önhöz.
Miért akarja rám erőszakolni magát?
Én mindig megkapom, amit akarok.
Nem fogja megkapni, amire vágyik.
Várjuk ki a végét!
Fenséged szúrta le Mindét?
Miről tudsz még?
Jól jegyezd meg, amit mondok!
Jobb, ha távol tartod magad mindentől, ami Li Mindével kapcsolatos!
Bácsikám!
Őfelsége már így is elfogadta az ajánlatodat.
Mit akarsz hát még?
A különböző nemzetségek befolyásának felszámolása előnyös lesz a birodalom számára.
Ezért bízok benne, hogy támogatni fogsz majd, amikor végrehajtjuk ezt a tervet.
Téged bíztak meg ezzel a feladattal.
Rám ugyan milyen teendő várna még?
Úgy értesültem, hogy a különböző nemzetségekből számos rabszolgát kényszerítettek arra,
hogy a katonai egységeidben szolgáljanak.
Természetesen hiszem, hogy a beosztottjaid az engedélyed nélkül tették mindezt.
Bizonyára nem is tudtál róla.
Ezért bízok benne, utána tudsz nézni, és amint tisztázódott minden,
szabadon engeded majd ezeket a szolgákat.
Nem is gondoltam volna, hogy az unokaöcsém ennyire jól értesült és jó megfigyelő.
Ezúttal igazán lenyűgöztél.
Sok rabszolgát kényszerített a hadseregébe?
Nem csoda, hogy ilyen dühös.
Nem félsz, hogy emiatt haragudni fog rád?
Előbb vagy utóbb úgyis el kell bánnom vele.
Miért rettennék meg tőle most?
Nem félek tőle.
Csak attól tartok, hogy bántani próbál majd téged.
Nagyon meglepődtem.
Hirtelen csak úgy megkérte nagyapától a kezed.
Szerencsére ő nem egyezett ebbe bele.
De emiatt őfelsége most azt hiheti,
hogy alantas szándékok vezérelnek engem.
Mintha akadályt akarnék gördíteni közéd és a nagybátyád közé,
hogy azzal elérjek valamit.
Korábban őfelsége még meg is dicsért néhányszor,
és családtagként bánt velem.
De most...
Jól van.
Ne bosszankodj emiatt!
Bármit is mondjon nagyapa, tőlem nem szabadulhatsz.
Van egy javaslatom.
Közeledik lesz a lámpások ünnepsége.
A napokban amúgy sem kell nagyapát szolgálnod.
Miért nem osonunk ki, hogy szippantsunk egy kis friss levegőt?
Miért? Miért mindannyian csak Li Weiyoungba szerelmesek?
Minél jobban távol tartja magát önöktől, annál jobban akarják őt!
Szolgáltam és követtem fenségedet, de úgy bánt velem, mintha egy senki lennék.
Most pedig a gyermekével vagyok állapotos.
Miért teszi ezt velem?
Kisasszony!
Mi a baj?
Rong'er...
Szerinted is ennyire értéktelen vagyok?
Kisasszony, hogy mondhat ilyet?
Teljes szívemmel és lelkemmel őt szolgáltam.
Ő azonban olyan könnyedén félrehajított engem.
Mit jelent ez, ha nem azt, hogy értéktelen vagyok?
Kisasszony, nem szabad ilyet mondania!
Mindenét, amije csak van, Nanan hercegnek szentelte,
és végre eljutott idáig.
Tisztában vagyok minden nehézséggel, mellyel mostanáig szembe kellett néznie.
Kisasszony, nem szabad kétségbe esnie!
Szerettem!
Gyűlöltem!
Versenybe szálltam mindennel, amivel csak tudtam!
Mit tehetnék, ha az istenek még így sem akarnak esélyt adni nekem?
Kisasszony, ön azt mondta, hogy mindent lehet, csak akarni kell.
Nanan herceget mindössze megbabonázta ez a Li Weiyoung.
Idővel rá fog jönni, mik úrnőm erősségei.
Még ha a legrosszabbra is kell készülnünk, kisasszonyom még mindig a gyermekét várja.
Ha nem is magáért, legalább a meg nem született gyermekéért erősnek kell lennie!
Ez a Li Weiyoung Gaoyang herceg kezét fogja,
miközben Nanan herceget próbálja elcsábítani.
Utálatos egy nőszemély!
Kisasszony, nem hagyhatja ezt megtorlatlanul!
Rong'er!
Hozz nekem ecsetet és tintát!
Igenis, kisasszony!
[Gaoyang herceg magával fogja vinni Li Weiyoungot a lámpások városi ünnepségére.]
Ezt át kell adnod Li Changlének!
Értettem, kisasszony!
Köszöntöm, fenség.
Megállni!
Hová sietsz ennyire?
Mostanában kezd egyre hűvösebb lenni, ezért szeretnék vinni őfenségének néhány ruhát.
Hol van ő most?
Őfensége épp dolgozik.
Szeretné, hogy átadjak neki valamilyen üzenetet?
Már kiakasztották a lámpásokat az utcákon.
Szeretném megkérdezni őfenségét, hogy ha ráér, volna-e kedve ma este eljönni velem.
Nos...
Mi a baj?
Attól tartok nem.
Őfenségére fontos teendők várnak.
De mindenképpen átadom az üzenetét.
Még valami esetleg?
Akkor én most megyek.
Oly régóta nem is találkoztam vele...
Őfensége talán szándékosan kerül engem?
Lehetséges volna, hogy Changru igazat beszélt?
- Ezek olyan szépek! - Milyen helyesek!
Vegyek egy lámpást? Nagyon szépek!
Válassz egyet!
Fenség, megérkeztünk.
Szálljunk ki!
Fenség, ott van a herceg!
Fenség, nézze!
- Ezt itt? - Ez egész jó.
Nem azt mondta, hogy ma este nem fog ráérni?
Fenség, menjünk oda hozzájuk!
Akkor együtt nézhetnék meg a lámpásokat.
Ez olyan szép!
Tuoba Jun...
Ez számodra a „fontos teendő”?
Hogy tehette ezt velem?
Fenség... menjünk haza!
Miért kellene?
Szeretném látni, milyen boldogok!
Miért nézel engem?
Talán lámpás vagyok?
Megyek, és egyedül nézem tovább a lámpásokat.
Legutóbb akkor vettem részt lámpások ünnepén,
amikor édesapám még életben volt.
Álruhában hozott ki a palotából.
Azt mondta, hogy az a legfőbb vágya,
hogy a népe békében és biztonságban élhessen.
Azonban...
Nem érhette meg, hogy ez megvalósuljon.
Ne bosszankodj emiatt, Tuoba Jun!
Az apád nagyon büszke lesz rád, ha megtudja, hogy azon munkálkodsz, hogy az ő álmát valóra váltsd.
Az apámat hamisan vádolták, besározták, és még mindig nem tudtam tisztázni a nevét.
Az anyám egy összeesküvés áldozata lett.
És végül itt vagy te.
Újra és újra hamis vádakkal illettek téged.
Azért, mert nem tudtalak megvédeni titeket.
Sajnálom, Weiyoung.
Korábban megígértem neked, hogy elviszlek téged innen, messze e zűrzavartól és bajtól.
De mostanáig nem szállhattam szembe nyíltan az ellenfeleimmel,
csak hogy megvédjelek téged és mindenkit, aki fontos számomra.
Minden erőmmel arra kell törekednem, hogy megszerezzem a trónt.
Menj, és tedd, amire a szíved vágyik!
Nemcsak miattam, mindenki miatt ezen a világon.
Hiszem, hogy csak belőled válhat olyan uralkodó, akit mindennél jobban szeret a népe.
Weiyoung...
Ebben az életben együtt fogjuk átvészelni a nehézségeket, de a boldog pillanatokat is.
Nézd azokat a lámpásokat!
Milyen szépek!
Tetszik? Veszek neked egyet!
Kisasszony, még számos, más formájú lámpás is van a boltomban.
Talán lesz közte olyan, mely megtetszik önnek.
Miért nem jön be velem, hogy megnézhesse?
Vagy akár még festhet is egy olyat, amilyet szeretne.
Megtanítom, hogyan kell csinálni.
Amilyen tehetségesnek tűnnek, mindketten képesek lesznek saját maguk is lámpást készíteni.
Az még jobb volna, nem igaz?
Hát nem csodálatos?
Mit szólnál hozzá, ha szórakozásból készítenénk egyet?
Várj meg itt!
Nem jöhetsz be velem!
- Mire készülsz? - Meg akarlak lepni.
Csak ön után.
Parancsoljon!
Erre! Fessen csak nyugodtan, hiszen ráér!
Mennem kell, hogy vigyázhassak a portékáimra.
- Köszönöm, uram. - Ugyan!
Tanxiang...
Fenség?
Mondd meg Gaoyang hercegnek, hogy...!
- Tűz van! - Fenség!
A hercegné rosszul lett!
- Tűz van! - Fenség!
A hercegné elájult!
Uram!
- Uram, hol van a kisasszony? - Fenség!
- Ne menjen be! Ez veszélyes! - Ő még odabenn van!
- Fenség! - Jöjjön vissza!
Oltsák el a tüzet! Gyorsan!
- A lámpásaim! - Mi történt a hercegnével?
Őfensége rosszul lett!
Hol van most?
A palotában!
Jöjjön velem most rögtön!
Weiyoung!
Sikerült kijutniuk!
Weiyoung!
- Weiyoung! - Oltsák el a tüzet! Gyorsan!
- Hozzanak még vizet! - Weiyoung...!
Weiyoung, ébredj fel!
Oltsák el a tüzet!
Weiyoung, térj magadhoz!
Nem eshet bajod...!
Oly sok mindent kell még elmondanom...! Oly sok mindent kell még együtt megtennünk!
Weiyoung, térj magadhoz!
Weiyoung!
Weiyoung...
Nem esett bajod! Csak ez számít!
Túlságosan óvatlan voltam...
Tényleg nem szabad magadra hagynom téged.
Weiyoung, minden az én hibám!
Úgy örülök, hogy jól vagy!
Olyan boldog vagyok, hogy nem esett bajod!
Semmi bajom...
Ne aggódj!
Ejnye no...
Olyan vagy, akár egy gyermek.
Nézd meg ezt!
Mit szólsz hozzá?
Tuoba Jun.
Annyira szeretlek!
Oly sok mindent tettem érted.
Mégis ő az, aki először eszedbe jut?
Miért bánsz így velem?
Miért csapsz be engem?
A feleséged vagyok!
A törvényes hitvesed!
Csalódást okoztál nekem.
Te okoztál csalódást nekem!
A hercegné a szobájában van?
Hívták már a császári orvost?
Várjon meg itt!
Bemegyek és megnézem.
Fenség!
Fenség?
Abbahagyhatod a kopogást...
Itt vagyok.
Fenség, hallottam, hogy elájult.
Már járt nálam a császári orvos.
Most már jól vagyok.
Most elmehettek.
Szeretnék egyedül lenni...
Igenis...
Utánajártam a történteknek.
Időben eloltották a tüzet, és senki sem sérült meg.
Akkor jó.
Csupán...
Mi a baj?
Elkísértem Tanxiangot, hogy megnézzem, hogy van Li Changle,
de nem volt a szobájában.
Mintha épp akkor tért volna vissza a palotába.
Ha tényleg hirtelen elájult, mint ahogy azt Tanxiang állította,
hogy hagyhatta volna el a palotát?
Valaki leütötte Weiyoungot, és tüzet gyújtott az épületben.
Fenséged azt akarja mondani...?
Egyelőre folytassuk a munkát!
Igenis!
Köszöntöm, fenség.
Hogy van a feleségem?
Jól van.
Látni kívánja önt.
Ha nem érzed jól magad, ne kelj fel!
Eddig semmi bajod nem volt, most viszont hirtelen mellkasi fájdalmaid lettek?
Bizonyára nem pihentem eleget mostanában...
Milyen orvosságot kaptál?
Melyik császári orvos látott el?
Wang úr, aki gyakran meg szokott vizsgálni.
Egyébként Tanxiang azt mondta, hogy a lámpások ünnepségén találkozott veled.
Nem úgy volt, hogy valami fontos teendőd akadt?
Hogyhogy ott voltál?
Egy jogi ügy kapcsán kellett ott találkoznom valakivel.
Aztán egy gyújtogatás szemtanúja lettem.
Az egész csak véletlen egybeesés, nem több.
Elkaptad a gyújtogatót?
Egy ilyen bűnöző nem maradhat büntetlenül.
Pihenj csak!
Emiatt ne aggódj!
Gondoskodjon róla!
Kedvesem!
Szeretnék kérdezni tőled valamit!
Amíg nem kapok választ, nem nyugszik meg a lelkem.
Mi volna az?
Miért vettél feleségül?
Azért, mert Weiyoung megölte az édesanyádat,
és dühös voltál emiatt?
Miért kérdezed ezt tőlem most ilyen váratlanul?
Azért, mert sosem említetted, és őszintén kíváncsi vagyok a válaszra.
Ez volt az egyik ok.
Valamint ez volt édesanyám utolsó kívánsága.
Akkor...
Szeretsz engem?
Tuoba Jun, amíg azt mondod, hogy valaha szerelmes voltál belém,
megbocsátok neked, még ha esetleg nem is szerettél szenvedélyesen.
Még mindig gyenge vagy. Ne gondolkozz ezen túl sokat!
Pihenj le hamar!
Oly nagy becsben tartasz engem. Másra nem is vágyok ebben az életben.
Pihenj csak!
Rendben. Később találkozunk.
Mostanában egyre hűvösebb az idő. Vigyázz magadra, nehogy megfázz!
Ellenőriztem az orvost, Wang urat.
Tényleg kezelte Li Changlét.
Wang úr nagyon közel áll a Chiyun-családhoz.
Nem lennék meglepve, ha Li Changle lefizette volna.
Nem hihetünk neki!
Értem.
Fenséged elküldött, hogy lépjek kapcsolatba a néhai trónörökös, Jingmu herceg egykori támogatóival.
Mivel Jingmu herceg elhunyt, a támogatói már vagy meghaltak, vagy visszavonultak.
De annyi nyomozás után végre híreket kaptam.
Mi történt?
Valaki megvesztegetéssel és sikkasztással vádolta Jingmu herceget.
Egy főkönyvet mutattak be bizonyítékként.
Minden pénzmozgást részletesen feljegyeztek benne,
mely bizonyította őfensége bűnösségét.
Aztán a birtokosa váratlanul meghalt.
A halála előtt a társainak azt mondta,
hogy létezik még egy jegyzék, mely bizonyítaná a trónörökös ártatlanságát.
Kinél lehet ez a könyv?
Ez itt a gond...
Senki sem tudja, kinek adhatta ezt a jegyzéket.
Nem volt ennek az embernek barátja vagy családja?
A családja és a barátai azóta mind meghaltak.
Úgy tűnik, hogy aki mindezt kitervelte, azóta mindenkit elhallgattatott.
Meg kell találnunk ezt a jegyzéket, bármilyen nehéz is lesz!
Be kell bizonyítanunk, hogy az apám ártatlan volt!
Így van!
Miért csinálja ezt értem?
Egyedül is tudok enni.
Fenség, még nem vagyok nyomorék.
Miért ilyen szomorú?
Már tudsz róla?
Meddig akarta titokban tartani előlem?
Li Minde...
Hogy lehet valaki ilyen ostoba, mint te?
Oly sok mindent tettél Weiyoungért, mégsem akarod elmondani neki ezt.
Ha erről tudomást szerezne, akkor az csak teher volna számára.
Attól csak még nagyobb bűntudata lenne.
Nem akarom, hogy ez történjen.
Mindent csak azért tettem, hogy ő boldog lehessen.
Milyen ostoba vagy!
Fenséged talán nem ugyanilyen ostoba?
Tudja, mit érzek valójában, mégis itt van mellettem, és engem ápol.
Tudja, hogy kihasználtam önt...
Mégis visszatartotta Tuoba Yut.
Szerintem fenséged még butább, mint én.
Igazad van.
Mindketten bolondok vagyunk.
Pontosan. Fenségednek ezért nem szabad többé ostobán viselkednie!
Ne jöjjön ide többé!
Menjen el most!
Tudom, mit csinálok.
Viseld el a jelenlétem!
Li Minde!
Szeretlek!
Amíg én veled lehetek,
akár szeretsz engem, akár nem...
Bármi is lesz veled...
Még ha tényleg nyomorék is lesz belőled,
és nem lehetsz többé az a bátor és életerős Li Minde,
én akkor is veled akarok majd maradni.
Akkor is melletted akarok lenni, hogy ápolhassalak.
Fenség...
A kisasszonyom bent rekedt egy égő épületben?
Megsérült?
Hogy vigyáztál te rá?
Olyan türelmetlen vagy!
Még be sem fejeztem a történetet.
A kisasszonyod jól van.
A gazdám akkor is megmentette volna őt, ha az az életébe került volna.
Ha bármi történik vele, azt megkeserülöd!
Ne aggódj!
Biztosíthatlak, hogy a kisasszonyodnak nem esett baja.
Van fogalmad róla, ki okozta a tüzet?
Még ha tudnám, akkor se mondanám el.
- Azzal csak bajba keverednél. - Te...!
Jun Tao!
Nem eshet többé bántódásod!
Legutóbb halálra rémisztettél.
Majdnem kiment a fejemből...!
Valójában egy fontos ügy miatt jöttem.
Mi volna az?
Egy személyre szabott lámpásünnepélyt kell szerveznünk a kisasszonyodnak, hogy kárpótoljuk a múltkoriért.
Mire készülsz?
Hamarosan megtudod.
Ott vagyunk már?
Igen, de nem szabad kinyitnod a szemed!
Amíg nem szólok, ne nyisd ki a szemed!
Most már kinyithatod!
Milyen gyönyörű!
Ez csodaszép!
Milyen sok lámpás!
Elvittelek a lámpások ünnepségére, de a tűz megzavart mindent.
Majdnem meg is haltál.
Kárpótolni szeretnélek egy új, személyre szabott kis ünnepséggel.
Ezeket te csináltad?
Egészen ügyes vagyok.
Viszont azon, ahogy festesz, még volna mit finomítani.
A csinos vonásaim és az elbűvölő modorom egyáltalán nem is jelenik meg ezen a képen.
Pont ugyanolyan csúnyán festesz, mint amilyen rondán írsz.
Várjunk csak!
Ez így nem igazságos!
Magadat olyan szépre festetted!
De az én derekam... Hogy lehet ilyen vastag? Nézd csak meg!
Pedig elég vastag a derekad.
Ez vastag?
Nézd csak meg!
Emeld fel a kezed!
Állj ugyanígy, hogy megnézhessem, tényleg ennyire vastag-e!
- Menj oda! - Na és most?
- Állj úgy, mint én! - Hogyan?
Most örülsz?
Igen.
Ha téged boldognak látlak, akkor én is az vagyok.
Köszönöm.
Köszönöm ezt a személyre szabott kis ünnepséget.
Igazán boldoggá tettél vele.
Menj arrébb!
Hogy tudnék arrébb menni?
Azt mondtam, menj arrébb...!
Te...!
[Hóudvar]
Kisasszony!
A palotában mindenki arról beszél, hogy Nanan herceg megkérte Li Weiyoung kezét!
Már tudok róla.
Kisasszony...?
Senki sem állíthatja meg őfenségét, hogy megtegye, amit csak akar.
A szívem már így is darabokra tört.
Nem fogok könyörögni neki.
Semmit sem akar tenni ez ellen?
Rong'er...
Nem gondolod, hogy nagyon hasonlítok Nanan hercegre?
Talán ezért is szerettem belé.
Gyakran magamat láttam benne.
De ő sokkal szívósabb és befolyásosabb nálam.
Csak miatta voltam képes elviselni azt a sok évet a Li-család palotájában.
Senki sem állíthatja meg őt, hogy véghezvigye, amit akar.
Én is ilyen vagyok.
Szóval Li Weiyoungot akarja feleségül venni?
Tönkre fogom tenni őt, hogy erre ne legyen lehetősége.
Li udvarhölgy?
Mi jár a fejében? Olyan boldognak tűnik.
Talán a kedvesére gondolt?
Milyen huncut! Hogy mer incselkedni velem?
Kérem, bocsásson meg, kisasszony!
Egyébként hogy szolgál őfelsége egészsége mostanában?
Jól van?
Őfelsége jól érzi magát, de nem nagyon van étvágya.
Nemrég gyomorrontás gyötörte.
Emlékeztesse a Császári Konyhát, hogy könnyen emészthető ételeket készítsenek neki!
Azt is mondtam önnek, hogy minden nap vigye le sétálni a kavicsos udvarra.
Elment vele?
Igen...
De ilyenkor őfelsége mindig mérges lett, mert fájt a talpa.
Nem tudom olyan jól rávenni őfelségét az ilyesmire, mint ön.
Kisasszony, próbálja csillapítani őfelsége haragját!
Kérem, térjen vissza melléje hamar!
Én is abban reménykedem, hogy őfelsége nem fog túl sokáig haragudni rám.
Köszönöm ezt a személyre szabott kis ünnepséget.
Li Weiyoung régóta kedves a szívemnek!
Kérlek, add hozzám őt feleségül!
Bácsikám.
Van fogalmad róla, milyen nagy bajba sodortad Weiyoungot a kéréseddel?
Ha őszinték az érzéseid,
akkor ne akard őt mindenáron szerelemre kényszeríteni!
Na idehallgass!
Li Weiyoung... mindenképpen a feleségem lesz!
Ki az?
Bocsásson meg! Li udvarhölgy, nem égette meg magát?
Nem esett bajom, de ha őfelségébe botlott volna így, az nem lett volna túl jó.
Máskor óvatosabbnak kell lennie!
Minden az én hibám! Sajnálom!
Semmi baj. Mindössze át kell öltöznöm.
Weiyoung?
Köszöntöm Nanan hercegét.
Ez a szállásod?
Igen...
Fenséged mit keres itt?
Én...
Miért Nanan herceg követett?
Hol van Gaoyang herceg?
Valamilyen furcsa véletlennek köszönhetően itt kötöttünk ki.
Most már csak annyit tehetünk, hogy ragaszkodunk a tervhez.
- Jelentsd mindezt a kisasszonyomnak! - Igenis!
Hogy érzed magad?
A cselédek megfelelően gondoskodnak rólad?
Köszönöm, fenség.
Minden rendben.
Kérem, könyörüljön rajtam, fenség!
Gyalázatos cseléd!
Nem tud viselkedni?
Miért van így kétségbe esve?
Mi történt?
Se-... semmi...
Pedig valami történt.
Ha még mindig nem beszél, itt helyben halálra botoztatom!
Legyen könyörületes, fenség! Elmondok mindent!
Láttam Nanan herceget belépni Li császári udvarhölgy szobájába!
Kettesben maradt vele!
Hogyhogy Nanan herceget látta?
Mi van Nanan herceggel?
Miért kell folyton azzal az északi liangbeli lánnyal összeszűrnie a levet?
Miről beszélsz?
Köszöntöm, felség.
Tényleg látták Nanan herceget kettesben találkozni Li Weiyounggal?
A saját szememmel láttam.
Kérem, ne legyen mérges, felség!
Li Weiyoung bizonyára forgat valamit a fejében,
ezért elcsábította Nanan herceget.
Ennek személyesen kell utánajárnom, hogy kideríthessem az igazságot.
Ajtót kinyitni!
Mit csináltok ti itt?
Kérem, kímélje meg az életemet, felség!
Kisasszony...
Te...
Mit keresel itt?
Pontosan mi folyik itt?
Nem azt mondtad, hogy láttad, amint Nanan herceg találkozik Li Weiyounggal?
Hol van Nanan herceg?
Hol van Li Weiyoung?
Kérem, könyörüljön rajtam, felség!
Köszöntöm, felség.
Állj fel!
Felség, látni kívánt engem?
Mi folyik itt?
Xiao Linzi?
Hiszen megkértem önt, hogy hozzon el nekem valamit.
Mi történt?
Amikor ideértem, láttam, hogy ez a cselédlány a szobája körül ólálkodik.
Úgy tűnt, lopni akar öntől,
ezért elkaptam őt, hogy átadhassam önnek,
de hirtelen úgy éreztem, hogy elernyednek a végtagjaim.
Őfelsége épp akkor érkezett,
amikor már nem is tudtam, mitévő legyek.
Li Changru.
Ő itt nem a te cselédlányod?
Valóban az, Rong'er a neve.
De... ő sosem lopna el semmit!
Mit keresett a szobámban, ha nem azért jött, hogy ellopjon valamit?
Tolvajnak vélték és még el is kapták őt.
Már értem!
Te tervelted ki mindezt!
Fény derült a titkos kis találkozódra Nanan herceggel,
ezért igyekszel inkább Rong'ert befeketíteni, hogy eltereld a figyelmet!
Nem vádaskodhatsz ilyesmivel!
Honnan veszed, hogy találkoztam Nanan herceggel?
Valaki meglátott titeket!
Felség, ez bizonyára csak valami átverés!
Kérem, járjon ennek utána!
Xiao Linzi?
Xiao Linzi, jól van?
Felség, úgy vélem, egyikük sincs jól!
Zong Ai, hívasd a császári orvost!
És kéretem Nanan herceget is!
Értettem!
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com